Plán práce Školského parlamentu 
SOŠ obchodu a služieb, Ul. P. Jilemnického 24, Trenčín, 
školský  rok 2023/2024

ŠP pracuje v zmysle zákona NR SR č.488 z 25. novembra 2021, ktorým sa mení a dopĺňa zákon SNR č. 369/1990 Zb. o obecnom zriadení v znení neskorších predpisov a ktorým sa menia a dopĺňajú niektoré zákony, č. 54/2018 Z. z. zo 7. februára 2018, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade s ustanovením Vyhlášky Ministerstva školstva, vedy, výskumu a športu SR č. 230/2009 Z. z., ktorou sa mení vyhláška č.   291/2004 Z. z.

Školský parlament je iniciatívnym a poradným samosprávnym orgánom, ktorý vyjadruje a presadzuje verejné záujmy žiakov v oblasti výchovy a vzdelávania tak, aby sa pri tom neporušovali iné zákony platné v Slovenskej republike. 

Školský parlament plní funkciu kontaktu medzi žiakmi a vedením školy.
a) sa vyjadruje k podstatným otázkam, návrhom a opatreniam školy v oblasti výchovy a vzdelávania,
b) sa podieľa na tvorbe a zabezpečení dodržiavania školského poriadku,
c) zastupuje žiakov vo vzťahu k riaditeľovi a vedeniu školy a predkladá im svoje stanoviská a návrhy,
d) volí zástupcu žiakov do rady školy, 
e) spolupracuje s obecným mládežníckym parlamentom a radou seniorov, 
f) odporúča obecnému mládežníckemu parlamentu svojich členov, ktorí môžu zastupovať školu v obecnom mládežníckom parlamente, 
g) prostredníctvom obecného mládežníckeho parlamentu spolupracuje s ďalšími školskými parlamentmi,
h) podporuje rozvoj žiakov podieľaním sa na príprave neformálnych aktivít a podujatí.

Členovia ŠP sa počas školského roka 2023/2024 budú aktívne zapájať do rôznych  akcií školy a mesta a zároveň plniť svoju úlohu v zmysle platnej legislatívy.
Školská koordinátorka: 
Ing. Ivica Košutová, ivica.kosutova@sosostn.sk 
Predsedníčka ŠP: Dominika Vadovičová IV.PRE
Podpredsedníčka ŠP: Liliana Mrenová III.ER
Michal Vozňák IV.HA
Michal Masár II. ER
Alexandra Kudláčeková III.AD
Eliška Šimková II.P
Henrieta Doričková IV.HA
Lucia Šedivá III.HA
Sára Kozíková II.OZ
Monika Tomaničková III.HA
Katarína Bolechová IV.HA
Sára Čižmáriková III.P

Aktivity ŠP budú vychádzať z nasledovných koncepcií a stratégií:
•	Sprievodca školský rokom 2023/2024,
•	Školský zákon,
•	Deklarácia práv dieťaťa 1959,
•	Dohovor o právach dieťaťa 1989,
•	Národný program boja proti obchodovaniu s ľuďmi na roky 2019 –2023, 
•	Trestný zákon SR, 12. hlava, § 421 – § 425),
•	|Koncepcia boja proti radikalizácii a extrémizmu do roku 2024 nadväzuje na Koncepciu boja proti extrémizmu na roky 2015 – 2019,
•	Zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon),
•	Celoštátna stratégia ochrany a podpory ľudských práv,
•	Národná stratégia na ochranu detí pred násilím,
•	Národný akčný plán v prevencii obezity na roky 2015 – 2025,
•	Stratégia Slovenskej republiky pre mládež na roky 2021-2028,
•	Prvý akčný plán plnenia Stratégie inkluzívneho prístupu vo výchove a vzdelávaní na roky 2022 – 2024,
•	Stratégia Európskej únie pre mládež na roky 2019 – 2027,
•	Národná koncepcia ochrany detí v digitálnom priestore,
•	Národná stratégia kybernetickej bezpečnosti na roky 2021 – 2025, 
•	Koncepcia boja proti radikalizácii a extrémizmu do roku 2024,
•	Národný štandard finančnej gramotnosti,
•	Agenda 2030 pre udržateľný rozvoj,
•	Stratégia environmentálnej politiky SR do roku 2030,
•	Koncepcia výchovy a vzdelávania detí a mládeže k dobrovoľníctvu.

Na podporu cieľov ŠP využijeme výročné dni: Svetový deň nefajčenia, Svetový deň výživy, Deň ľudských práv, Svetový deň vody, Deň boja proti rasizmu, Deň holokaustu a rasového násilia, Deň boja proti totalite, Svetový deň prevencie HIV/AIDS, Európsky týždeň boja proti drogám, Svetový deň duševného zdravia, Týždeň boja proti stresu, Európsky týždeň bezpečnosti a ochrany zdravia pri práci, Medzinárodný deň školských knižníc, Deň počatého dieťaťa, Medzinárodný deň starších ľudí, Európsky týždeň športu.
ŠP bude naďalej spolupracovať s organizáciami ako: 
- Odbor školstva a kultúry TSK
- RMTNK, Stredoškolský parlament Trenčianskeho kraja
- IUVETA/ Národný inštitút vzdelávania a mládeže
- Liga proti rakovine, Liga za duševné zdravie, Unicef
- Slovenský červený kríž, Národná transfúzna stanica, Úrad verejného zdravotníctva SR
- Policajný zbor TN
- Krajské centrum voľného času v Trenčíne, MPC Trenčín
- Centrum pedagogicko - psychologického poradenstva a prevencie Trenčín.

Aktivity školského parlamentu na školský rok 2023/2024
September
1. zasadnutie ŠP:
•	Prerokovanie a schválenie plánu činnosti školského parlamentu pre šk. rok 2023/2024
•	Návrhy bodov do Školského poriadku pre šk. rok 2023/2024
•	Privítanie prvákov a zistenie ich záujmu pracovať v školskom parlamente
•	Organizácia volieb do školského parlamentu, podľa novelizovanej legislatívy 
•	Zorganizovanie burzy pracovných odevov 5. 9. 2023
•	Vydávanie ISIC
•	Pomoc pri realizácii Medzinárodného dňa gramotnosti
•	Zorganizovanie dvoch exkurzií v rámci projektu TSK/ Tematické zážitkové vzdelávanie, pre všetkých študentov školy, ktorí prejavia záujem o oboznámenie sa s kultúrno - historickým potenciálom hradu Devín a Mohyly gen. M.R.Štefánika. Vo Svetový deň turizmu 27. septembra 2023. Zároveň si pripomenieme význam a podstatu pojmov vlasť, vlastenectvo, demokracia a dôležitosť poznania histórie svojej vlasti. Druhý projekt sa zrealizuje 3. 10. 2023 do Banskej Štiavnice/ v zápise UNESCO.
•	Spolupráca s Ing. Šargavou na projekte Skutočne zdravá škola
•	Vyhlásenie výsledkov súťaže o najlepší študijný priemer a najnižšiu absenciu za II. polrok šk. roka 2022/ 2023. Víťazi získali možnosť vybrať si deň regeneračného voľna a 200€ na prepravu. 
•	Zároveň vyhlásenie novej súťaže pre šk. rok 2023/2024 
•	Doplnenie odpadkových košov/krabíc na plastový odpad do tried
Október
2. zasadnutie ŠP:
•	Riešenie aktuálnych problémov žiakov školy, nové nápady.
•	Imatrikulácia prvákov.
•	Halloween vyučovanie a súťaž o najkrajšiu masku a triedu s najväčším počtom zamaskovaných žiakov.
•	10. 10. Svetový deň duševného zdravia, posilníme  výchovu študentov  k  zdravému  životnému  štýlu  a  zrealizujeme aktivity  a programy  na  podporu  zdravia  a  zdravého  životného  štýlu.
•	Úprava areálu školy.
November
3. zasadnutie ŠP:
•	Zhodnotenie úspešnosti zrealizovaných aktivít, plánovanie nových.
•	Riešenie pomoci slabším.
•	Spolupráca so Stredoškolským parlamentom Trenčianskeho kraja a RMTNK.
•	17. 11. Medzinárodný deň študentstva, prednáška, beseda, predstavenie, príhovor v rozhlase.
•	zapojenie sa do projektu UNICEF/ Škola priateľská deťom.
December
4. zasadnutie ŠP :
•	Zhodnotenie úspešnosti zrealizovaných aktivít, nápady a riešenie aktuálnych problémov školy.
•	Podpora kampane Červené stužky, zameranej na prevenciu HAIV/AIDS, 1. december.
•	Vianočná burza, rozvoj finančnej gramotnosti a charitatívna výpomoc výťažkom deťom Centrum pre deti a rodiny Trenčín/ Lastovička.
Január
5. zasadnutie ŠP:
•	Zhodnotenie úspešnosti zrealizovaných aktivít, nápady návrhy nových aktivít.
•	Organizácia kampane Vianočná kvapka krvi TSK.
•	Pomoc pri realizácii DOD Jilemák, reprezentácia ŠP.
•	Prednáška podľa aktuálnej ponuky.
•	Dobrovoľníctvo, prikrmovanie drobného vtáctva, tvorba vtáčích búdok.
Február
6. zasadnutie ŠP:
•	Zhodnotenie úspešnosti zrealizovaných aktivít, plánovanie nových
•	Pripravíme Valentínsku poštu.
•	Zúčastníme sa Valentínskej kvapky krvi organizovanej Slovenským červeným krížom.
•	Vypracujeme projekt pre TSK: Podpora tematického zážitkového vzdelávania a kultúry, na budúci školský rok 2024/2025/ 500€.
Marec
7. zasadnutie ŠP:
•	Zhodnotenie úspešnosti zrealizovaných aktivít, nové nápady.
•	Zapojíme sa do akcie Študentská kvapka krvi organizovanej Slovenským červeným krížom.
•	Svetový deň vody, 22. 03. Nástenkou a diskusiou na vyučovacích predmetoch, budú študenti upozornení na globálny environmentálny problém nedostatku pitnej vody na Zemi.
•	príprava a realizácia Projektu TSK, Participačný rozpočet.
Apríl
8. zasadnutie ŽŠR:
•	Zhodnotenie úspešnosti zrealizovaných aktivít, nové nápady.
•	Budeme rozvíjať osvetovú, vzdelávaciu a výchovnú činnosť s dôrazom na zdravú výživu, zdravé, potraviny, potravinovú  bezpečnosť  a  zvýšenie  povedomia v   oblasti   označovania, potravín. Využijeme svetový deň zdravia 07. 04., ktorý vyhlásila WHO.
•	Vytvoríme hliadky študentov, ktorý počas Dňa narcisov urobia zbierku  na podporu Ligy proti rakovine. 
Máj
9. zasadnutie ŠP:
•	Zhodnotenie úspešnosti zrealizovaných aktivít, riešenie aktuálnych problémov školy
•	Zapojíme sa do zbierky pre UNICEF -  modrý gombík.
•	Pripravíme odbornú exkurziu Regiónmi Slovenska na Tokaj pre žiakov našej školy. Jedná sa o 3 dňovú odbornú exkurziu z gastronómie, geografie a cestovného ruchu.
•	Zúčastníme sa kampane Do školy na bicykli.
•	Úprava školského areálu a okolia.
Jún
10. zasadnutie ŠP:
•	Zhodnotenie úspešnosti zrealizovaných aktivít, správa o plnení úloh podľa plánu práce, pripomienky študentov.
•	Deň detí 01. 06. pripravíme Piknik day- vzdelávanie v exteriéri a swap.
•	14. 06. Svetový deň darcov krvi, poďakovanie všetkým darcom, ktorí počas školského roka darovali krv.
•	Zorganizovanie burzy pracovného oblečenia.
•	Prolongujeme ISIC.

Trenčín 28. 06. 2023                	 

Predseda školského parlamentu/ Dominika Vadovičová             

Koordinátorka školského parlamentu/ Ing. Ivica Košutová